
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava IV 7C/380/2015 1415212790 21. 04. 2026 JUDr. Tatiana Redenkovičová Koprdová ECLI:SK:MSBA4:2026:1415212790.4
Uznesenie Mestský súd Bratislava IV v spore žalobcu: EOS KSI Slovensko, IČO: 35 724 803, Priezvozská 2, 821 09 Bratislava, zastúpenej Remedium Legal, s.r.o., IČO: 53 255 739, Priezvozská 2, 821 09 Bratislava, proti žalovanej: V.. C. B., nar. XX.XX.XXXX, bytom Q. W. 9, XXX 07 Bratislava, zast. Združenie na ochranu práv občana - AVES, Jána Poničana 9, 841 07 Bratislava, IČO: 50 252 151, o zaplatenie 1.021,03 eura s príslušenstvom, a o spätvzatí žaloby podľa § 144 a nasl. CSP, takto rozhodol: I. Súd konanie z a s t a v u j e. II. Súd žalovanému n e p r i z n á v a voči žalobcovi nárok na náhradu trov konania. odôvodnenie: 1. Žalobou doručenou tunajšiemu súdu dňa 26.10.2015 sa žalobca domáhal voči žalovanému o zaplatenie 1.021,03 eura. 2. Podaním doručeným tunajšiemu súdu (na výzvu súdu zo dňa 26.03.2026) dňa13..04.2026. „Späťvzatie žaloby v zmysle ustanovenia § 144 CSP“ žalobca cestou splnomocneného právneho zástupcu vzal bez udania dôvodu žalobu späť a žiadal aby súd konanie zastavil. 3. Žalobca môže podľa § 144 zákona č. 160/2015 Z. z. Civilný sporový poriadok (ďalej len „C. s. p.“) vziať žalobu späť. 4. Podľa § 145 ods. 1 C. s. p. ak je žaloba vzatá späť celkom, súd konanie zastaví. 5. Súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. (§ 146 ods. 1 C. s. p.). 6. Súd o späťvzatí žaloby rozhodol z dôvodu žalobca bez udania dôvodu zobral žalobu späť. Súd konanie s poukazom na späťvzatie žaloby žalobcom zastavil. 7. Podľa § 262 ods. 1 C. s. p. o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 8. Podľa § 256 ods. 1 C. s. p. ak strana procesne zavinila zastavenie konania, súd prizná náhradu trov konania protistrane. 9. V zmysle citovaného ustanovenia súd pri rozhodovaní o trovách konania skúmal procesnú zodpovednosť za zastavenie konania na oboch procesných stranách. Konanie bolo zastavené bez
uvedenia dôvodu, súd má teda za to, že procesné zastavenie zavinil žalobca, nakoľko neuviedol dôvod späťvzatia. 10. O nároku na náhradu trov konania rozhodol súd v rozhodnutí - uznesení o zastavení konania, ktorým sa konanie končí. keďže žalobca procesne zavinil, že sa konanie muselo zastaviť súd však nepriznal žalovanému nárok na náhradu trov konania tak, ako je uvedené vo výroku II. tohto uznesenia nakoľko mu žiadne trovy konania nevznikli. Poučenie: Proti tomuto uzneseniu možno podať odvolanie v lehote do 15 dní odo dňa jeho doručenia na Mestskom súde Bratislava IV. V odvolaní sa popri všeobecných náležitostiach podania (ktorému súdu je určené, kto ho robí, ktorej veci sa týka, čo sa ním sleduje, podpis) uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (dovolací návrh).

